টাটানগর থেকে পুরুলিয়া হয়ে সোজা বার্নপুর, তৃতীয় রেলপথের অপেক্ষায় পুরুলিয়াবাসী

শওকত আলি, পুরুলিয়া: দক্ষিণপূর্ব রেলের (South Eastern Railway) পুরুলিয়ার (Purulia) আদ্রা, নতুন রেল পথ জোড়ার অপেক্ষায় পুরুলিয়া জেলাবাসী। পুরুলিয়াকে ঘিরে রেল বিপ্লব, বরাদ্দ ২ হাজার কোটি! তৃতীয় রেলপথের স্বপ্ন দেখছে জেলাবাসী।

রেল পরিকাঠামোয় বিপ্লব ঘটাতে চলেছে দক্ষিণ-পূর্ব রেল। টাটানগর (Tatanagar) থেকে পুরুলিয়া (Purulia) হয়ে সোজা বার্নপুর (Barnpur) পর্যন্ত প্রায় ১৭০ কিমি তৃতীয় রেলপথ নির্মাণের জন্য বরাদ্দ হয়েছে প্রায় ২ হাজার কোটি টাকা। ইতিমধ্যেই শেষের মুখে ম্যাপ তৈরির কাজ। জমি পরিদর্শনও প্রায় সম্পূর্ণ। এই প্রকল্প রূপায়িত হলে আদ্রা ডিভিশনের রেল চলাচল আরও দ্রুত ও সুশৃঙ্খল হবে বলেই মনে করছেন আধিকারিকরা।

আরও পড়ুন: বাংলার মানুষকে ‘শুভনন্দন’ নিজের লেখা গান দিয়ে নববর্ষের শুভেচ্ছা জানালেন মুখ্যমন্ত্রী

আদ্রা ডিআরএম সুমিত নারুলা জানিয়েছেন, “এই প্রকল্প শেষ হলে আদ্রা ডিভিশনের গতি এবং পরিকাঠামোয় বড়সড় পরিবর্তন আসবে।”

এদিকে, পুরুলিয়া থেকে মানবাজার হয়ে ঝাড়গ্রাম পর্যন্ত প্রস্তাবিত নতুন রেলপথ এখনও কেবল কাগজে কলমেই সীমাবদ্ধ। ১২৫ কিমি দীর্ঘ এই রেলপথ তৈরি হলে দক্ষিণ-পশ্চিম পুরুলিয়া থেকে সরাসরি ঝাড়গ্রামের যোগাযোগ স্থাপন হবে। এই প্রকল্প বাস্তবায়নে কেন্দ্রের কাছে নিরলসভাবে আবেদন জানাচ্ছেন পুরুলিয়ার বিজেপি সাংসদ জ্যোতির্ময় সিং মাহাতো। তাঁর কথায়, “ঝাড়গ্রাম রেলপথ নিয়ে আমি রেলমন্ত্রীর সঙ্গে বিস্তারিত আলোচনা করেছি। এই প্রকল্প বাস্তবায়ন জরুরি।”

এদিকে সদ্য সম্পন্ন হয়েছে পুরুলিয়া-কোটশিলা ৩৬ কিমি দ্বিতীয় রেলপথ। ইতিমধ্যেই শুরু হয়েছে দুটি লাইনে ট্রেন চলাচল। নতুন রেলপথগুলি চালু হলে শুধু যাত্রী নয়, মালবাহী ট্রেনের গতি ও পরিমাণ বাড়বে বহু গুণ। পাশাপাশি, কর্মসংস্থান ও ব্যবসা-বাণিজ্যেও আসবে গতি। উন্নত হবে পর্যটন শিল্পের।